**Οδηγίες – Προδιαγραφές Παρουσίασης για το Μάθημα «Ελληνική Οικονομία & Ευρωπαϊκή Ένωση»**

Η παρουσίαση θα πρέπει να γίνει σε μια σύγχρονη εκδοχή του προγράμματος Powerpoint των Microsoft Windows. Αν ο φοιτητής δεν είναι σίγουρος ότι η παρουσίαση μπορεί να προβληθεί από τον laptop του διδάσκοντα, καλό είναι να φέρει τον δικό του. Αφού γίνει η παρουσίαση και γίνουν οι τυχόν διορθώσεις/προσθήκες που θα ζητηθούν, το κείμενο σε Powerpoint θα πρέπει να σταλεί στον διδάσκοντα ηλεκτρονικά μέχρι και την ημέρα της τελικής εξέτασης του μαθήματος τον Ιούνιο. Η παρουσίαση πρέπει να περιλαμβάνει:

1. Εξώφυλλο με τίτλο εργασίας, πανεπιστήμιο, τμήμα, ονοματεπώνυμο φοιτητή, χώρα που θα παρουσιαστεί, το μάθημα και τον διδάσκοντα. (μία διαφάνεια)
2. Γενικές πληροφορίες όπως που βρίσκεται γεωγραφικά η χώρα, πότε έγινε πλήρες μέλος της Ε.Ε., αν και από πότε είναι μέλος της Ευρωζώνης. (μία διαφάνεια)
3. Τομεακή διάρθρωση του ΑΕΠ και της απασχόλησης (Γεωργία-Μεταποίηση-Υπηρεσίες), σύγκριση με τον μέσο όρο (Μ.Ο) της Ε.Ε., κατά κεφαλήν εισόδημα, ΑΕΠ και άλλους δείκτες ανάπτυξης και κατάληξη σε συμπέρασμα για το που κατατάσσεται η χώρα αυτή από πλευράς ανάπτυξης (χαμηλό, μεσαίο ή υψηλό επίπεδο) σε σχέση με τον Μ.Ο της Ε.Ε (2-4 διαφάνειες).
4. Επιδόσεις των βασικών μακροοικονομικών δεικτών (π.χ. ΑΕΠ, ανεργία, πληθωρισμός, εμπορικό ισοζύγιο, συναλλαγματική ισοτιμία, δημοσιονομικά) από το 2005 μέχρι σήμερα και συγκρίσεις με τον Μ.Ο ή άλλες χώρες της Ε.Ε. (2-4 διαφάνειες)
5. Συμπεράσματα αναφορικά με πώς πάει η οικονομία αυτής της χώρας και το αν ικανοποιεί τους όρους του Συμφώνου Σταθερότητας και Ανάπτυξης καθώς και τις προοπτικές της (1-2 διαφάνειες).
6. Τις επιπτώσεις της πανδημίας στην οικονομία αυτής της χώρας και την αντιμετώπιση τους.